Ang Tinipong Bansa ug ang Unyon Sobyet nagpatapos sa gubat pinaagi sa pag-atake sa mga Hapones nga may bag-ong hinagiban (sa bahin sa Tinipong Bansa) ug sa pagsulong sa Manchuria (sa bahin sa Unyon Sobyet). Niadtong Agosto 6, 1945, ang usa ka Amerikanhong B-29 nga bombero, ang "Enola Gay", naghulog sa unang bomba atomika nga gigamit sa pakiggubat sa Hiroshima, nga nakapatay ug tinagpulo ka libo ug nakapahugno sa siyudad. Niadtong Agosto 9, 1945, ang Unyon Sobyet mibiya sa iyang kasabotan sa dili-pag-atake sa Hapon ug miatake sa mga Hapon sa Manchuria
, nga nagtuman sa saad sa Komperensiya sa Yalta sa pag-atake sa mga Hapones sulod sa tulo ka bulan human sa kataposan sa gubat sa Uropa. Ang pag-atake gihimo sa tulo ka grupo sa kasundalohan sa Sobyet. Nianang adlawa, ang ikaduhang mas makadaot nga bomba atomika gihulog sa Tinipong Bansa sa Nagasaki.